които съществува ясно определен риск от сериозни последствия за здравето, свързани с потреблението на животински продукти;б) писмено, в рамките на 24 часа, за наличието или развитието на някоя от изброените в приложение III болести;в) незабавно, в писмена форма, за всички значими промени в здравния статус на животните или за направени заключения от епидемиологично значение относно болести, различни от изброените в приложение III; за промените в превантивните политики, включително политиките на ваксинация; или за всички предприети нерутинни мерки за опазване на общественото здраве или за борба с или ликвидиране на болести по животните.2. Уведомленията по горните въпроси се изпращат на адресите за контакт, посочени в приложение IХ.3. Когато която и да било от страните изпита сериозно безпокойство във връзка с определен здравен риск, свързан с общественото здраве или здравето на животните, консултациите относно обстановката се състоят възможно най-рано, по настояване на страната, и във всеки случай до изтичането на 14 дни. Всяка от страните при подобна обстановка полага усилия за набавяне на всички необходими данни, за да се избегне разстройване на двустранната търговия и за постигане на взаимноприемливо решение в посока на опазване на общественото здраве и на здравето на животните.Член 12Предпазни меркиВсяка от страните може да предприема временни мерки за опазване на общественото здраве или здравето на животните. Другата страна следва да бъде уведомена за тези мерки до 24 часа и по нейно искане в рамките на 14 дни могат да се проведат консултации относно обстановката. Страните надлежно се съобразяват с всички получени данни по време на консултациите и полагат усилия да избегнат разстройване на двустранната търговия, като при възможност се възползват от разпоредбите на член 11, параграф 3.Член 13Открити за решаване въпросиПринципите на настоящото споразумение се прилагат и спрямо откритите за решаване въпроси, посочени в приложение VIII. Посоченото приложение, както и други приложения, когато е уместно, се изменят, така че да отразят постигнатия напредък и нововъзникналите за решаване въпроси.Член 14Съвместен управителен комитет1. Създава се Съвместен управителен комитет (наричан по-долу "Комитетът"), състоящ се от представители на САЩ и Общността, и натоварен с функции по ръководене на дейностите в изпълнение на настоящото споразумение. Комитетът провежда първото си заседание в срок до една година от влизането в сила на настоящото споразумение, а след това — най-малко веднъж годишно. Комитетът може да разглежда определени въпроси и извън заседанията, посредством кореспонденция между членовете му.2. Най-малко веднъж годишно Комитетът преразглежда приложенията към настоящото споразумение. Когато е уместно, при преразглеждането се взема предвид постигнатият напредък в текущия консултативен процес в посока към признаване от страната вносител на еквивалентността на прилаганите от страната износител санитарни мерки и напредъкът при изпълнението на дейностите, посочени в приложение V. Комитетът има право да препоръчва внасяне на изменения в приложенията.3. Страните се споразумяват за създаването на технически работни групи, състоящи се от представители на експертно равнище на САЩ и Общността, които да установяват и решават технически и научни въпроси, произтичащи от настоящото споразумение.При необходимост от допълнителни експертни познания, страните могат да учредяват технически работни групи ad hoc, особено научни групи, чиито членове не е задължително да бъдат избирани само от представителите